فيل البيبي، Sheila، اتنقلت برا Belfast Zoo عشان كانوا خايفين انها ممكن تتضرب من القنابل في وقت Belfast Blitz سنة 1941.
كانت من المحظوظين. كتير من الحيوانات اتقتلت عشان كانوا خايفين انهم يهربوا في وقت القصف ويهاجموا الناس. من ضمنهم نمر، دب اسود، ديب، بطريق، واتنين دببة قطبية.
بس Sheila اتمشت في الشارع مع حراس الحديقة لحد بيت قريب، وست استقبلتها وخلتها في الجنينة بتاعتها كام شهر لحد ما القصف خلص.
محدش يعرف مين الست دي وكل اللي الحديقة تعرفه انها "ملاك الفيل". ودلوقتي والحديقة بتحتفل بعيد ميلادها ال75، الناس قرروا يدوروا على اللي انقذت الفيل. Mark Challis هو مدير Belfast Zoo. وهو شرح شوية عن قصة Sheila.
"احنا عارفين ان Sheila، الفيل اللي كان في الحديقة في الوقت ده، عاشت فترة مع ست قريبة من الحديقة وعندنا صورة حلوة واحدة، تقدروا تشوفوها على موقع الحديقة بتاعنا."
"في الصورة تقدر تشوف الفيل مع الست في الجنينة بتاعتها وده تقريباً كل اللي نعرفه. فاحنا بنحاول نلاقي معلومات اكتر ومش متأكدين حتى لو الست لسه عايشة النهاردة، بس يمكن قرايبها او حد هيتعرف على ضهر البيت ده ونقدر نكمل تفاصيل القصة دي."
بعد ما القصف خلص، Sheila رجعت الحديقة وعاشت ربع قرن كمان. ماتت بمرض جلدي سنة 1966.
ايه اللي حصل للحيوانات التعيسة في الحديقة قبل القصف؟
اتنقلوا لمكان آمن. بدأوا يهاجموا الناس. اتقتلوا. كلهم هربوا من الحديقة.